CELEX: 62016CN0177
Language: el
Date: 2016-03-29 00:00:00
Title: Υπόθεση C-177/16: Αίτηση προδικαστικής αποφάσεως την οποία υπέβαλε το Augstākā tiesa (Λετονία) στις 29 Μαρτίου 2016 — Biedrība «Autortiesību un komunicēšanās konsultāciju aģentūra κατά Latvijas Autoru apvienība»/Konkurences padome

6.6.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 200/12
            
         Αίτηση προδικαστικής αποφάσεως την οποία υπέβαλε το Augstākā tiesa (Λετονία) στις 29 Μαρτίου 2016 — Biedrība «Autortiesību un komunicēšanās konsultāciju aģentūra κατά Latvijas Autoru apvienība»/Konkurences padome
   (Υπόθεση C-177/16)
   (2016/C 200/18)
   Γλώσσα διαδικασίας: η λετονική
   
      Αιτούν δικαστήριο
   
   Augstākā tiesa
   
      Διάδικοι στην υπόθεση της κύριας δίκης
   
   
      Προσφεύγουσα πρωτοδίκως: Biedrība «Autortiesību un komunicēšanās konsultāciju aģentūra/Latvijas Autoru apvienība»
   
      Καθής πρωτοδίκως: Konkurences padome
   
      Προδικαστικά ερωτήματα
   
   
               1)
            
            
               Εφαρμόζεται το άρθρο 102, [παράγραφος 2,] εδάφιο α', της Συνθήκης για τη Λειτουργία της Ευρωπαϊκής Ένωσης σε ένδικη διαφορά σχετική με τις χρεώσεις εθνικού οργανισμού διαχειρίσεως πνευματικών δικαιωμάτων, όταν ο οργανισμός αυτός εισπράττει και αμοιβές για έργα αλλοδαπών δημιουργών και οι χρεώσεις που εφαρμόζει ενδέχεται να αποτρέψουν τη χρήση των έργων αυτών στο οικείο κράτος μέλος;
            
         
               2)
            
            
               Προκειμένου να καθοριστεί η έννοια των μη δίκαιων τιμών του άρθρου 102, [παράγραφος 2,] εδάφιο α', της Συνθήκης για τη Λειτουργία της Ευρωπαϊκής Ένωσης, στο πεδίο της διαχειρίσεως δικαιωμάτων πνευματικής ιδιοκτησίας και συγγενικών δικαιωμάτων, είναι αναγκαίο και επαρκεί —και σε ποιες περιπτώσεις— να γίνεται σύγκριση μεταξύ των τιμών (χρεώσεων) της οικείας αγοράς και των τιμών (χρεώσεων) των όμορων αυτής αγορών;
            
         
               3)
            
            
               Προκειμένου να καθοριστεί η έννοια των μη δίκαιων τιμών του άρθρου 102, [παράγραφος 2,] εδάφιο α', της Συνθήκης για τη Λειτουργία της Ευρωπαϊκής Ένωσης, στο πεδίο της διαχειρίσεως δικαιωμάτων πνευματικής ιδιοκτησίας και συγγενικών δικαιωμάτων, είναι αναγκαίο και επαρκεί να χρησιμοποιείται ο δείκτης ισοτιμίας αγοραστικής δύναμης όπως προκύπτει από το ακαθάριστο εγχώριο προϊόν;
            
         
               4)
            
            
               Πρέπει η σύγκριση των χρεώσεων να γίνεται ως προς κάθε διαφορετική κατηγορία χρεώσεων ή σε σχέση με το μέσο επίπεδο των χρεώσεων;
            
         
               5)
            
            
               Πότε πρέπει να θεωρείται αισθητή η διαφορά στις χρεώσεις που εξετάζονται υπό το πρίσμα της έννοιας των μη δίκαιων τιμών του άρθρου 102, [παράγραφος 2,] εδάφιο α', της Συνθήκης για τη Λειτουργία της Ευρωπαϊκής Ένωσης, πότε και να εναπόκειται στον οικονομικό φορέα με δεσπόζουσα θέση να αποδείξει ότι οι χρεώσεις του είναι δίκαιες;
            
         
               6)
            
            
               Τι πληροφορίες μπορεί εύλογα να αναμένονται από τον οικονομικό φορέα προς απόδειξη του δίκαιου χαρακτήρα των χρεώσεων που αφορούν έργα προστατευόμενα από δικαιώματα πνευματικής ιδιοκτησίας, στο πλαίσιο της εφαρμογής του άρθρου 102, [παράγραφος 2,] εδάφιο α', της Συνθήκης για τη Λειτουργία της Ευρωπαϊκής Ένωσης, εφόσον το κόστος παραγωγής των έργων αυτών δεν μπορεί να υπολογισθεί όπως στην περίπτωση αγαθών υλικής φύσεως; Πρέπει να λαμβάνονται αποκλειστικά υπόψη οι διοικητικές δαπάνες του οργανισμού διαχειρίσεως πνευματικών δικαιωμάτων;
            
         
               7)
            
            
               Πρέπει, σε περίπτωση παραβιάσεως του δικαίου του ανταγωνισμού, για τον καθορισμό προστίμου να εξαιρούνται από τον κύκλο εργασιών ενός οργανισμού διαχειρίσεως πνευματικών δικαιωμάτων οι αμοιβές που ο εν λόγω οικονομικός φορέας καταβάλλει στους δημιουργούς;